**Îmi port cu greu toți anii mei**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi port cu greu toți anii meii,

Cei mai multi stau ingrămădiţi în supa burţii, bolborosind

Cei mai noi mă inghiontesc în spate

Să-şi facă loc în trupul meu;

Vor să uajungă la tămplă,

Unde sunt anii copilăriei, naivi şi prostuți

Dar fericiţi, peste măsură de fericiţi.

Stau zilnic în maşina mea ca într-o placentă

Acolo e cald, e plăcut.

Tolănit la volan ca un fetus,

Nu-mi mai pasă de nimic;

Am impresia, uneori, că sunt într-un cărucior cu volan

Împins de un înger cu zâmbet diafan şi bun

Şi atunci îmi face plăcere să claxonez.

Lumea intoarce nervoasă capul,

Iar eu scot limba ca un spiriduş pus pe șotii.

La locul de muncă e liniştit şi curat,

Am în sertar mici zâmbete pe care le împart cu colegii.

Aici nu ne mai jucăm ca cei mici, ne jucăm ca cei mari:

Mi se deşartă bucăţi de iluzii mai mari sau mai mici,

Pe care le ajustez, le netezesc şi le îndosariez

După anii în care le-am trăit.

Seara, mă întind pe orizontul din dormitor

Şi îmi aştern peste trup un somn liniştit,

Visând crâmpeie din viaţa de dincolo de timp

Din care mă trezesc buimac în fiecare dimineaţă

În viaţa cu timp, cu mirosuri, cu dureri şi cu ceață.

(24 octombrie 2019)